පොරොන්දු දෙන්නට ඡන්දෙට ගෙන් ගෙට
ජනාධිපතිවරණයේ ජයග්රහණය වෙනුවෙන් සැකසුණු ප්රධාන අපේක්ෂකයන්ගේ වැඩපිළිවෙළ පිළිබඳව ඡන්දදායකයන් දැනුවත් කිරීම සඳහා ගෙන් ගෙට ගොස් ප්රචාරක කටයුතු ක්රියාත්මක කිරීම ආරම්භ කර තිබේ ඒ අනුව ජනාධිපතිවරයා වෙනුවෙන් ගෙන් ගෙට යෑමේ ප්රචාරක කටයුතු මේ වනවිට දිස්ත්රික්ක කීපයකින් ආරම්භ කර ඇති බවත් එහිදී තමන්ගේ ජනාධිපතිවරණ වැඩපිළිවෙළ පිළිබඳව ජනතාව දැනුවත් කිරීමට පියවර ගෙන ඇති බවත් එක්සත් ජාතික පක්ෂයේ මහ ලේකම් පාලිත රංගෙ බණ්ඩාර මහතා දිවයින ඉරිදා සංග්රහයට පැවසීය ස්වාධීන අපේක්ෂකයකු ලෙස ජනාධිපතිවරණයට ඉදිරිපත්ව සිටින වත්මන් ජනාධිපති රනිල් වික්රමසිංහ මහතාගේ ජනාධිපතිවරණය සඳහා වූ ප්රතිපත්ති ප්රකාශය ඉදිරියේදී එළි දක්වන බව ද ඒ මහතා පැවසීය ශ්රී ලංකා පොදුජන පෙරමුණ නියෝජනය කරමින් ජනාධිපතිවරණයට ඉදිරිපත්ව ඇති පාර්ලිමේන්තු මන්ත්රී නාමල් රාජපක්ෂ මහතාගේ ජනාධිපතිවරණ වැඩපිළිවෙළ වෙනුවෙන් සැකසුණු දැනුවත් කිරීමේ පත්රිකාවන් මෙම සතියේදී ජනතාව අතට පත් කිරීමට කටයුතු සූදානම් කර ඇතැයි එම පෙරමුණේ මහ ලේකම් සාගර කාරියවසම් මහතා දිවයින ඉරිදා සංග්රහය කළ විමසීමකදී සඳහන් කළේය සමගි ජන සන්ධානයේ ජනාධිපති අපේක්ෂක සජිත් ප්රේමදාස මහතාගේ ජයග්රහණය වෙනුවෙන් එම ක්රියාකාරීන් ඊයේ 24 දා සහ අද 25 දා ගෙන් ගෙට ගොස් ජනතාව දැනුවත් කිරීමට පියවර ගත් බව හිටපු ඇමැති සුජීව සේනසිංහ මහතා පැවසීය එහිදී සජිත් ප්රේමදාස මහතාගේ විශේෂ ලිපියක් සහ ඡන්ද හිමි නාම ලේඛනය පිළිබඳව තොරතුරු ලබා ගැනීමක් ද සිදු කළ බව ඒ මහතා වැඩිදුරටත් පැවසීය ජාතික ජන බලවේගයේ ජනාධිපති අපේක්ෂක අනුර කුමාර දිසානායක මහතාගේ ජයග්රහණය වෙනුවෙන් සැකසුණු වැඩපිළිවෙළ පිළිබඳව මේ වනවිට රටේ ජනතාවගේ 50ක පිරිසකගේ ගෙන් ගෙට යමින් දැනුවත් කිරීමට පියවර ගෙන ඇත මෙම වැඩසටහන අදියර තුනක් යටතේ ක්රියාත්මක කරනු ලබන බවත් මේ වනවිට අදියර දෙකක් අවසන් කර ඇති බවත් ජාතික ජන බලවේගයේ විධායක සභික නාමල් කරුණාරත්න මහතා දිවයින ඉරිදා සංග්රහයට ප්රකාශ කළේය සෑම ග්රාම නිලධාරි වසමක්ම ආවරණය වන පරිදි මැතිවරණ කමිටු සාදා ක්රියාකාරීන් පත් කරමින් වසම් මට්ටමින් ආසන සහ දිස්ත්රික් මට්ටමින් රැලි පැවැත්වීමටත් මේ වනවිට කටයුතු ආරම්භ කර ඇතැයි ද ඒ මහතා වැඩිදුරටත් සඳහන් කළේය සුජීව තත්සර